

Kvinnestreif Sogn og Fjordane Bygdekvinnelag

2024

I år vart «Kvinnestreif» arrangert i Sunnfjord 28.09.

Her møtte 22 damer frå laga: Vetlefjorden, Sværefjorden, Sogndal, Gloppen, Hyen, Kvammen og Viksdalen ( Det var 32 påmelde, men snø og andre årsaker gjorde at det vart fråfall)

Dagen starta kl.11.00 på Sunnfjord museum, der vi hadde ei samling i 2.etasje og fekk informasjon om museet. Formidlar Kristine Ness fortalde om historia til museet og planer framover til jubileum i 2026.

Så vart vi delt i to grupper, der Knut Arild Myklebust hadde omvising og fortalde historie i skulestova og Kristine Ness i Østenstadstova. Kjekk og god formidling om «Før i tida».

Tilbodet var og å vere innom to andre hus der det var utstilling, men på grunn av at det

«hylja ned» og det var surt og kaldt, var ikkje alle innom der. Dei gjekk i bilane for å reise til Eldalstunet.

Det vart ein spennande tur over Rørvikfjellet. Det snøa og alle med sommardekk hadde heldigvis vit til å ta det med ro. Vel framme i Eldalstunet var vi mottekne av Marit Eldal.

Randi Rambjørg ynskte velkomen og vi fekk servert varm, god jordskokksuppe med godt brød til og seinare nydeleg gulrotkake og kaffi / te.

Marit Eldal fortalde om historia til Eldalstunet. Om ulukka som trefte garden og om faren som bygde oppatt husa og garden, og om deira satsing på serveringsstaden Eldalstunet. Vidare om Viksdalrosemåling som mor til Marit hadde teke opp att, etter mange år i gløymeboka. Marit held denne tradisjonsrike målinga ved like. Eit godt samarbeid mellom ho og sambuaren, der han lagar treprodukt som ho rosemåla.

Randi informerte litt frå Distriktsstyret bla adventskalenderen og ringerunde no i haust.

Det vart ein kjekk og sosial dag, saman med mange flotte bygdekvinner.

Sølvi Espeland Hope

Sogn og Fjordane Bygdekvinnelag